钦定古今图书集成/明伦汇编/闺媛典/第003卷 > 昏后翼 > 《和家》
## 钦定古今图书集成/明伦汇编/闺媛典/第003卷 > 昏后翼 > 《和家》

夫家弟妹，妯娌舅姑女奴，固能闪烁诬陷新妇，要当
处之有道，不过慢，不疏嫌，不忿疾，谦厚和平，一团和
气，各得其懽心，则百衅不作。至于随嫁女仆，常加戒
饬，勿生事端。其所学语言，虚多实少，切勿听信，倘相
争竞，只责己仆，又勿过激，嫌于赌气。此一家祸福，生
死所关，长幼尊卑，皆当如此，各无偏听，戒其多言。愚
“者每导之言，是自求祸也。”